इस दौरान हॉल दर्शकों से खचाखच भरा हुआ था. लोगों ने जमकर तालियां और सीटी बजाईं.अनुराग कश्यप के अलावा मशहूर निर्माता निर्देशख यश चोपड़ा की पत्नी पामेला चोपड़ा और अभिनेत्री अनुष्का शर्मा भी इस दौरान मौजूद रहीं.अनुष्का शर्मा ने कहा, "मैंने गैंग्स ऑफ वासेपुर का जमकर लुत्फ उठाया. मैं अब अनुराग की अगली फिल्म बॉम्बे बैलेवेट में काम करने को लेकर बेहद उत्साहित हूं."अनुराग कश्यप ने कहा, "लंदन इंडियन फिल्म फेस्टिवल मेरे लिए लकी है. मेरी फिल्म डेव डी का प्रीमियर यहां हुआ था. फिर दैट गर्ल इन यलो बूट्स भी दिखाई गई. अब गैंग्स ऑफ वासेपुर दिखाई गई. ये मेरे लिए बेहतरीन प्लेटफॉर्म साबित हो रहा है."ये लंदन इंडियन फिल्म फेस्टिवल का तीसरा साल है. ये 20 जून से तीन जुलाई तक चलेगा.गैंग्स ऑफ वासेपुर भारत में 22 जून को रिलीज हुई. ये फिल्म कोयला माफिया पर आधारित है.फिल्म लगभग साढ़े पांच घंटे लंबी है और इसे दो भागों में बनाया गया है. पहला भाग 22 जून को रिलीज हुआ था.फिल्म में मनोज बाजपेई, ऋचा चड्ढा, नवाजुद्दीन सिद्दीकी, हुमा क़ुरैशी, तिग्मांशु धूलिया और रीमा सेन ने मुख्य भूमिका निभाई है.